Legebiltzarreko Erregelamenduko 130. artikuluan ezarritakoa betez, agintzen dut Nafarroako Parlamentuko Aldizkari Ofizialean argitara daitezen Nafarroan kirol-lanbidean hasteari eta jarduteari buruzko Foru Lege proiektuari aurkezturiko zuzenketak. Proiektu hori 2019ko otsailaren 1eko 13. Nafarroako Parlamentuko Aldizkari Ofizialean argitaratu zen.

Iruñean, 2019ko martxoaren 15ean

Lehendakaria: Ainhoa Aznárez Igarza

1. zuzenketa

Geroa Bai, EH Bildu NAFARROA,
eta podemos-ahal dugu-ORAIN BAI
talde parlamentarioek
eta Izquierda-Ezkerrako
foru parlamentarien elkarteak
aurkeztua

4.7 artikulua aldatzeko zuzenketa. Hauxe da testu berria:

“7. Beharrezkoa izanen da Jarduera Fisikoaren eta Kirolaren Zientzietako Graduaren bidez egiazta daitekeen kualifikazioa izatea nagusiki edo berariaz arreta berezia eskatzen duten pertsonei zuzendutako gorputz- eta kirol-ekintzetan jarduteko kirol-monitorearen lanbidean; arreta berezia eskatzen dutenen artean daude, esate baterako, adineko pertsonak (gorputz- eta kirol-ekintzak gauzatzeko zailtasun bereziak badauzkate), edota osasun-arazoak eta antzekoak dituztenak. Hori gorabehera, beste profesional batzuek ere baliatu ahal izanen dituzte eskudantziak, osasun arloko lanbideak antolatzeko legeriaren arabera”.

Zioak: “eta antzekoak” kentzea proposatzen da, ez diolako ezer ere ekartzen testuari.

2. zuzenketa

UNIÓN DEL PUEBLO NAVARRO

TALDE PARLAMENTARIOAK AURKEZTUA

4. artikuluko 7. apartatua aldatzeko zuzenketa.

“7. Beharrezkoa izanen da Jarduera Fisikoaren eta Kirolaren Zientzietako Graduaren bidez egiazta daitekeen kualifikazioa izatea nagusiki edo berariaz –adina, ahalmen fisiko edo psikikoa, inguruabar sozialak edo osasuna direla-eta– arreta berezia eskatzen duten pertsonei zuzendutako gorputz- eta kirol-ekintzetan jarduteko kirol-monitorearen lanbidean. Hori gorabehera, beste profesional batzuek ere baliatu ahal izanen dituzte eskudantziak, osasun arloko lanbideak antolatzeko legeriaren arabera”.

Zioak: Proposatutako testua hobetzea; testu berria orekatuagoa da, eta osasun arloko lanbideekiko inbaditzailea dela irizteko arrisku txikiagoa du.

3. zuzenketa

NAFARROAKO ALDERDI SOZIALISTA

TALDE PARLAMENTARIOAK AURKEZTUA

4. artikulua –Kirol-monitorearen lanbidea– aldatzeko zuzenketa.

“7. Beharrezkoa izanen da Jarduera Fisikoaren eta Kirolaren Zientzietako Graduaren bidez egiazta daitekeen kualifikazioa izatea nagusiki edo berariaz arreta berezia eskatzen duten pertsonei zuzendutako gorputz- eta kirol-ekintzetan jarduteko kirol-monitorearen lanbidean; arreta berezia eskatzen dutenen artean daude, esate baterako, adineko pertsonak (gorputz- eta kirol-ekintzak gauzatzeko zailtasun bereziak badauzkate), edota osasun-arazoak –kasu horretan, xede sanitariorik gabe– dituztenak. Hori gorabehera, beste profesional batzuek ere baliatu ahal izanen dituzte eskudantziak, osasun arloko lanbideak antolatzeko legeriaren arabera”.

4. zuzenketa

NAFARROAKO ALDERDI SOZIALISTA

TALDE PARLAMENTARIOAK AURKEZTUA

7. artikulua –Prestatzaile fisikoa– aldatzeko zuzenketa:

“1. Prestatzaile fisikoaren lanbideak bide ematen du gorputz- eta kirol-ekintzen eta ariketa fisikoaren gaineko aholkularitza, plangintza, diseinua eta ebaluazio tekniko eta zientifikoa egiteko, bai eta ekintza horiek garatu eta gauzatzeko ere, xedetzat izanik pertsonen egoera fisikoa eta koordinazio gaitasunak mantentzea, garatzea, hobetzea, optimizatzea eta berreskuratzea, haien bizi-kalitatea eta osasuna hobetzeko. Bai eta lesioak eta patologiak prebenitzeko, eta haiek dituztenak berrezteko, berregokitzeko eta berrentrenatzeko ere, eta horretarako, kasuan kasuko ezaugarri eta beharrekin bat datozen gorputz- eta kirol-ekintzak eta ariketa fisikoak egitea. Hartara, lankidetzan arituko dira sendagileekin eta osasun-arloko bestelako profesionalekin, eta betiere gorde eginen dira zerbitzu ematetik fisioterapeuten eskudantzia profesionalen baliabide edo agente fisiko berekien bidezko tratamendua ematetik disfuntzio edo desgaitasun somatikoak dauzkaten pertsonei”.

“4. Gorputz hezitzailea edo kirol berregokitzailea den prestatzaile fisikoak honako eginkizun hauek izanen ditu:

a) Pertsonen bizi-kalitatea eta osasuna hobetzera bideratutako gorputz- eta kirol-ekintzen eta ariketa fisikoaren lanaren prebentzioa, aholkularitza, plangintza, diseinua eta ebaluazio tekniko eta zientifikoa.

b) Lesioak eta patologiak dauzkaten pertsonak, taldeak edo ekipoak berregokitzea, berrentrenatzea eta berreztea, lehiatzen badira edo ez; eta horretarako, beren ezaugarriekin eta beharrekin bat datozen gorputz- eta kirol-ekintza eta ariketa fisikoak prestatzea, osasun arloko profesionalekin lankidetzan arituz eta errehabilitazio-zerbitzuak emateari buruzko 1. apartatuan ezarritako mugarekin.

c) Xedetzat bizi-kalitatea eta osasuna hobetzea duten gorputz- eta kirol-ekintzen eta ariketa fisikoen gaineko prestakuntza, aholkularitza, plangintza, garapena eta ebaluazio tekniko eta zientifikoa, errehabilitazio-zerbitzuak emateari buruzko 1. apartatuan ezarritako mugarekin, arreta berezia eskatzen duten populazio hauekin: gorputz- eta kirol-ekintzetan jarduteko zailtasun bereziak dauzkaten adineko pertsonak eta patologiak eta osasun arazoak eta antzekoak dauzkaten pertsonak”.

5. zuzenketa

Geroa Bai, EH Bildu NAFARROA,
eta podemos-ahal dugu-ORAIN BAI
talde parlamentarioek
eta Izquierda-Ezkerrako
foru parlamentarien elkarteak
aurkeztua

7.1 artikulua aldatzeko zuzenketa. Hauxe da testu berria:

“1. Prestatzaile fisikoaren lanbideak bide ematen du gorputz- eta kirol-ekintzen eta ariketa fisikoaren gaineko aholkularitza, plangintza, diseinua eta ebaluazio tekniko eta zientifikoa egiteko, bai eta ekintza horiek garatu eta gauzatzeko ere, xedetzat izanik pertsonen egoera fisikoa eta koordinazio gaitasunak mantentzea, garatzea, optimizatzea eta berreskuratzea, haien bizi-kalitatea eta osasuna hobetzeko, bai eta lesioak eta patologiak prebenitzeko, eta horiek dituztenak berrezteko, berregokitzeko eta berrentrenatzeko ere, eta horretarako, kasuan kasuko ezaugarri eta beharrekin bat datozen gorputz- eta kirol-ekintzak eta ariketa fisikoak egitea, osasun arloko profesionalekin lankidetzan arituz eta bakoitzaren esparru profesionalak errespetatuz”.

Zioak: Gure ustez, ezinbestekoa da profesionalen arteko lankidetza, norberaren eskumen eta lan-esparrutik egiten baldin bada.

6. zuzenketa

UNIÓN DEL PUEBLO NAVARRO

TALDE PARLAMENTARIOAK AURKEZTUA

7. artikuluko 1. apartatua aldatzeko zuzenketa.

“1. Prestatzaile fisikoaren lanbideak bide ematen du gorputz- eta kirol-ekintzen eta ariketa fisikoaren gaineko aholkularitza, plangintza, diseinua eta ebaluazio tekniko eta zientifikoa egiteko, bai eta ekintza horiek garatu eta gauzatzeko ere, xedetzat izanik pertsonen egoera fisikoa eta koordinazio gaitasunak mantentzea, garatzea, hobetzea, optimizatzea eta berreskuratzea, haien bizi-kalitatea eta osasuna hobetzeko, bai eta, osasun-arloko profesionalekin lankidetzan arituz, lesioak eta patologiak prebenitzeko, eta haiek dituztenak berrezteko, berregokitzeko eta berrentrenatzeko ere, eta horretarako, kasuan kasuko ezaugarri eta beharrekin bat datozen gorputz- eta kirol-ekintzak eta ariketa fisikoak egitea.

Zioak: Proposatutako testua hobetzea; testu berria orekatuagoa da, eta osasun arloko lanbideekiko inbaditzailea dela irizteko arrisku txikiagoa du.

7. zuzenketa

Geroa Bai, EH Bildu NAFARROA,
eta podemos-ahal dugu-ORAIN BAI
talde parlamentarioek
eta Izquierda-Ezkerrako
foru parlamentarien elkarteak
aurkeztua

7.4 artikulua aldatzeko zuzenketa. Hauxe da testu berria:

“4. Gorputz hezitzailea edo kirol berregokitzailea den prestatzaile fisikoak honako eginkizun hauek izanen ditu:

a) Pertsonen bizi-kalitatea eta osasuna hobetzera bideratutako gorputz- eta kirol-ekintzen eta ariketa fisikoaren lanaren prebentzioa, aholkularitza, plangintza, diseinua eta ebaluazio tekniko eta zientifikoa.

b) Lesioak eta patologiak dauzkaten pertsonak, taldeak edo ekipoak berregokitzea, berrentrenatzea eta berreztea, lehiatzen badira edo ez; eta horretarako, beren ezaugarriekin eta beharrekin bat datozen gorputz- eta kirol-ekintza eta ariketa fisikoak prestatzea, osasun arloko profesionalekin lankidetzan arituz eta 1. apartatuan adierazitako baldintzetan.

c) Xedetzat bizi-kalitatea eta osasuna hobetzea duten gorputz- eta kirol-ekintzen eta ariketa fisikoen gaineko prestakuntza, aholkularitza, plangintza, garapena eta ebaluazio tekniko eta zientifikoa, arreta berezia eskatzen duten pertsonekin edota gorputz- eta kirol-ekintzetan jardutekzailtasun bereziak dauzkatenekin eta osasun-patologiak edo -arazoak dauzkatenekin, osasun arloko profesionalekin lankidetzan arituz eta 1. apartatuan adierazitako baldintzetan”.

Zioak: Gure ustez, ezinbestekoa da profesionalen arteko lankidetza, norberaren eskumen eta lan-esparrutik egiten baldin bada. Testua hobetzea.

8. zuzenketa

UNIÓN DEL PUEBLO NAVARRO

TALDE PARLAMENTARIOAK AURKEZTUA

7. artikuluko 4.b) apartatua aldatzeko zuzenketa:

“b) Osasun-arloko profesionalekin lankidetzan arituz eta haien aholkuei jarraiki, lesioak eta patologiak dauzkaten pertsonak, taldeak edo ekipoak berregokitzea, berrentrenatzea eta berreztea, lehiatzen badira edo ez; eta horretarako, beren ezaugarriekin eta beharrekin bat datozen gorputz- eta kirol-ekintza eta ariketa fisikoak prestatzea”.

Zioak: Proposatutako testua hobetzea; testu berria orekatuagoa da, eta osasun arloko lanbideekiko inbaditzailea dela irizteko arrisku txikiagoa du.

9. zuzenketa

UNIÓN DEL PUEBLO NAVARRO

TALDE PARLAMENTARIOAK AURKEZTUA

7. artikuluko 4.c) apartatua aldatzeko zuzenketa:

“c) Xedetzat bizi-kalitatea eta osasuna hobetzea duten gorputz- eta kirol-ekintzen eta ariketa fisikoen gaineko prestakuntza, aholkularitza, plangintza, garapena eta ebaluazio tekniko eta zientifikoa, adina, ahalmen fisiko edo psikikoa, inguruabar sozialak edo osasuna direla-eta arreta berezia eskatzen duten populazio hauekin”.

Zioak: Proposatutako testua hobetzea; testu berria orekatuagoa da, eta osasun arloko lanbideekiko inbaditzailea dela irizteko arrisku txikiagoa du.

10. zuzenketa

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Beste xedapen gehigarri bat, hamazazpigarrena, gehitzeko zuzenketa:

“Nafarroan kirol arloko lanbideetan hasteari eta jarduteari buruzko Foru Legeak hezkuntza-legeria osatuko du, bai eta konpromisoa bat ere, kualifikazio-eskakizunak erraztuko dituen hezkuntza-eskaintza berrikusteko eta aldatzekoa. Hartara, Nafarroako Gobernuak, Hezkuntza Departamentuaren bidez, Jarduera Fisikoaren Familiako Lanbide Hezkuntzako eskaintza publikoa eginen du Iruñerrian, zeinak bermatuko baitu aukera berdintasunean eskuratu ahal izatea prestakuntza publikoa eta legean jasotako prestakuntza-premiak aseko baititu, langile kualifikatuak egon badaudela bermatzen lagunduz, jarduera fisikoaren eta kirolaren prestakuntza-eskaintza zehatz hau lurraldearen ikuspegitik antolatzen jarraitzeko konpromisoa hartuz administrazioak, Nafarroako gizartearen beharrizanei erantzunez, hala eskatzen baitu erantzukizun publikoaren printzipioak eta herritar guztiek berdintasunezko hezkuntza-eskaintza publiko bat izateko duten eskubideak”.

11. zuzenketa

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Beste xedapen gehigarri bat, hemezortzigarrena, gehitzeko zuzenketa:

“1. Nafarroan kirol arloko lanbideetan hasteari eta jarduteari buruzko Foru Legearen araugintza-garapeneko ahalmen guztia baliatzea eta, zehazki, kirolaren bidez gizonezkoen eta emakumezkoen egiazko berdintasuna lortzea xede duten artikuluena, bermatze aldera gure foru erkidegoan emakume kirolari profesionalak hitzarmen kolektiboen bidez kontratatzea.

2. Emakumeen eta emakumezkoen kirol talde profesionalen arteko hitzarmen kolektiboak eta kontratazioa lortu beharrari buruzko kontzientziazioa eta babes-kanpainak bultzatzea Nafarroako Foru Komunitateko kirol talde profesionalen zuzendaritzetan.

3. Sustatzea Nafarroako Foru Administrazioak eta Nafarroako kirol federazioek eta taldeek –eta, bereziki, kirol talde profesionalek– gizonezko eta emakumezko kirolarien arteko soldata parekatzea eta, betiere, horiei exigitzea “gutxieneko soldata” berma diezaieten emakumezkoen taldeetako emakume profesionalei, gizonezkoen taldeetan gutxieneko soldata ezarria daukaten taldeetan.

4. Nafarroako Foru Komunitatean kirol-arloko eskumena duen departamentuaren dirulaguntzak emateko aginduetan, sistema proportzionalki justu baten bidez sustatzea kirol taldeek eta federazioek bultzatzea eta bermatzea kirol lehiaketen esparruan beren emakumezkoen taldeen eta kirolarien kontratazioa.

5. Sistema proportzionalki egoki baten bidez zigortzea Nafarroako Foru Komunitateak dirulaguntza publikoak ematea, foru erkidegoan kirolaren arloko eskumena duen departamentuaren dirulaguntzen aginduetan, beren gizonezkoen eta emakumezkoen taldeetan sexua dela-eta soldata-diskriminazioa dagoen kirol talde profesionalei”.

12. zuzenketa

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Beste xedapen gehigarri bat, hemeretzigarrena, gehitzeko zuzenketa:

“1. Nafarroako Gobernuak erraztu eginen du, Nafarroako Unibertsitate Publikoarekin batera eta egoki iritzitako kanpo-aholkularitzarekin, aurretiazko txosten exekutibo bat egin dadin, zeinean baloratuko baita ikasleen eskari potentzialik ote dagoen Jarduera Fisikoaren eta Kirolaren eta Fisioterapiaren Zientzietako Gradu bikoitzerako, espainiar nahiz atzerritar ikasle onak erakartzeko eta Europako espazioan bultzatzeko eta mugitzeko ahalmenik ote duen, bai eta Unibertsitatearen ikerkuntza-ahalmenak hobetzen edo sendotzen laguntzeko ahalmenik ote duen ere.

2. Jarduera Fisikoaren eta Kirolaren eta Fisioterapiaren Zientzietako Gradu bikoitzaren ikaskuntzak bermatzeko tresnak ezartzea, Europako hezkuntza-erakunde onenekin homologatzen ahal den kalitatearekin”.

13. zuzenketa

Geroa Bai, EH Bildu NAFARROA,
eta podemos-ahal dugu-ORAIN BAI
talde parlamentarioek
eta Izquierda-Ezkerrako
foru parlamentarien elkarteak
aurkeztua

Lehenengo xedapen iragankorra aldatzeko zuzenketa. Testu hau izanen du:

“Lehen xedapen iragankorra. Lanbidean aritzea foru legeak eskatutako kualifikaziorik gabe.

1. Harik eta abuztuaren 27ko 66/2014 Foru Dekretuan aurreikusitako prozedura administratiboak ezartzen diren arte, kiroleko profesionalek egiazta dezaten behar diren gaitasunak eskuratu dituztela laneko esperientziaren bitartez edo prestakuntza bide ez-formalen bitartez, lanbide horietarako gaituko dira erantzukizunpeko adierazpena aurkeztu, foru legea indarrean sartu aurretik jarduera profesional arautuak etengabe edo ez noizbehinka egiten zituztela frogatu eta konpromisoa hartzen dutenak eskatzeko aintzatetsi dakizkiela laneko esperientziaren bitartez lortutako gaitasunak, erregelamenduz ezartzen diren epean eta baldintzetan. Erregelamenduzko garapen hori bi urteko epean onetsi beharko da gehienez ere.

Nolanahi ere, gaikuntza hori mugatuko da erakunde berean edo beste batean zeukaten zeregin edo mailara, eta ez du balioko entrenatzaile moduan jarduteko dagokion kualifikazioa izatea eskatzen duten kirol-federazioetarako, erregelamenduz hala ezarri badute”.

14. zuzenketa

Geroa Bai, EH Bildu NAFARROA,
eta podemos-ahal dugu-ORAIN BAI
talde parlamentarioek
eta Izquierda-Ezkerrako
foru parlamentarien elkarteak
aurkeztua

Xedapen iragankor bat gehitzeko zuzenketa. Hauxe:

“Zortzigarren bis xedapen iragankorra.

Eginkizun berekiak esleiturik dauzkaten lanpostuen egungo izendapenak –2. artikuluan azaltzen direnak– mantentzen ahalko dira, eta hori ez da eragozpen izanen beren eduki funtzionalaren arabera aplikatzekoak zaizkien kualifikazio profesionaleko eskakizunetara egokitzeko”.

Zioak: Sortu diren zalantzak ikusita, argitu egin nahi da Nafarroako administrazio publikoek, kirol entitateek edo kirol-zerbitzuetako enpresek lanpostuen egungo izendapenak mantentzen ahal dituztela, ez baitira lanpostu bat eta lanbide bat nahasi behar, bi kategoria juridiko ezberdin direlako. Lanpostuaren izendapena mantentzeko aukera hori ez da eragozpen foru lege hau derrigorrez aplikatzeko eta kasuko kualifikazio profesionalak exigitzeko, baldin eta lanpostuen eginkizunak bat badatoz araututako zenbait lanbidetako jardunarekin.